AMR ลงนามซื้อขาย PPA โซลาร์รูฟท็อป 3 โรงเรียนเครือ “พระหฤทัย” 2 MW ยาว 20 ปี
AMR ลงนามในสัญญาซื้อขายไฟฟ้าจากพลังงานแสงอาทิตย์กับโรงเรียนในเครือพระหฤทัย 3 แห่ง จำนวนประมาณ 2 MW อายุสัญญา 20 ปี
AMR ลงนามในสัญญาซื้อขายไฟฟ้าจากพลังงานแสงอาทิตย์กับโรงเรียนในเครือพระหฤทัย 3 แห่ง จำนวนประมาณ 2 MW อายุสัญญา 20 ปี
20 มี.ค. 2566

นายมารุต ศิริโก ประธานเจ้าหน้าที่บริหาร บริษัท เอเอ็มอาร์ เอเซีย จำกัด (มหาชน) หรือ AMR เปิดเผยว่า บริษัทฯ ได้ลงนามในสัญญาซื้อขายไฟฟ้า (PPA) จากพลังงานแสงอาทิตย์ (โซลาร์รูฟท็อป) กับโรงเรียนในเครือพระหฤทัย จำนวนประมาณ 2 เมกะวัตต์ อายุสัญญา 20 ปี เป็นที่เรียบร้อยแล้ว ทั้งหมด 3 โรงเรียน ได้แก่ โรงเรียนพระหฤทัยคอนแวนต์ โรงเรียนพระหฤทัยดอนเมือง และโรงเรียนพระหฤทัยนนทบุรี
“บริษัทดำเนินธุรกิจภายใต้แนวคิดรักษ์โลก โดยมีเป้าหมายที่จะเป็นส่วนหนึ่งในการผลักดันการใช้พลังงานสะอาด ซึ่งพลังงานแสงอาทิตย์เป็นพลังงานทดแทนประเภทหมุนเวียนที่ใช้แล้วเกิดขึ้นใหม่ได้ตามธรรมชาติ ดังนั้นการผลิตไฟฟ้าจากแสงอาทิตย์เป็นการผลิตที่ไม่ก่อให้เกิดมลภาวะ ช่วยลดปริมาณการใช้ไฟฟ้าจากพลังงานฟอสซิลพร้อมกับเป็นลดการเกิดก๊าซเรือนกระจก โดยทั้ง 3 โรงเรียนนี้ บริษัทลงทุนติดตั้งแผงโซลาร์เซลล์บนหลังคาอาคารเองทั้งหมด มั่นใจพร้อมเดินหน้าขายไฟปี 66 จำนวน 100 เมกะวัตต์ หนุนรายได้ในกลุ่มธุรกิจพลังงานหมุนเวียนที่เป็นรายได้แบบ recurring income” นายมารุต กล่าว